ट्राइब्यूनल ने दिल्ली सरकार को भी आज से एक हफ्ते के अंदर प्लास्टिक बैग्स के ऐसे भंडारों को जब्त करने का निर्देश दिया है। साथ ही दिल्ली सरकार और दिल्ली प्रदूषण नियंत्रण समिति को किसी वरिष्ठ अधिकारी के माध्यम से एक हलफनामा दायर करने को कहा है। ट्राइब्यूनल ने शहर में कचरा प्रबंधन विशेषकर प्लास्टिक के संदर्भ में निर्देशों को कैसे लागू किया जा रहा है, इस बारे में सूचित करने के लिये कहा है।